《九日同人惠山登高归舟游作》
清代·顾乾

四时佳景重阳最，千古登临我辈同。缥缈长绳难系日，飕飗破帽不禁风。

羞从白首过吟社，满载黄花上钓篷。新茗烹来雨前绿，萧萧两岸醉丹枫。

作者简介：顾乾，字用尊，号惕斋，清无锡人，壬戌进士，官池州府教授。家贫力学，穷经外一无所嗜，归老泾皋足不出户，惟读书也。